กระทรวงพลังงาน มอบรางวัลประกวดภาพวาด พลังงานเพื่อชีวิต ปีที่ 6
เมื่อวันที่ 17 ก.ย.61 ที่กระทรวงพลังงาน จัดพิธีมอบรางวัลชนะเลิศการประกวดภาพวาด ปีที่ 6 พลังงานเพื่อชีวิต เพื่อรณรงค์สร้างจิตสำนึกด้านการประหยัดพลังงานและรู้คุณค่าของพลังงานให้กับเยาวชนในสถานศึกษาและประชาชนทั่วไป โดยมี นายธรรมยศ ศรีช่วย ปลัดกระทรวงพลังงาน เป็นประธานในพิธี ร่วมด้วย น.ส.นันธิกา ทังสุพานิช รองปลัดกระทรวงพลังงาน ในฐานะประธานคณะกรรมการตัดสิน พร้อมด้วยศิลปินผู้ทรงคุณวุฒิ นายเฉลิมชัย โฆษิตพิพัฒน์ ศิลปินแห่งชาติ สาขาทัศนศิลป์ (จิตรกรรม) ศ.วิโชค มุกดามณี ศิลปินแห่งชาติ สาขาทัศนศิลป์ (สื่อผสม) ดร.สังคม ทองมี ผู้อำนวยการศูนย์ศิลป์สิรินธร และนายประทีป คชบัว ศิลปินอิสระ ซึ่งเป็นคณะกรรมการตัดสิน เข้าร่วมงาน,นายธรรมยศ กล่าวว่า โครงการประกวดวาดภาพเทิดพระเกียรติ ด้านการอนุรักษ์พลังงานและพลังงานทดแทน กระทรวงพลังงาน จัดขึ้นเป็นปีที่ 6 ภายใต้หัวข้อ พลังงานเพื่อชีวิต โดยเป็นกิจกรรมที่จัดขึ้นเพื่อเทิดพระเกียรติสถาบันพระมหากษัตริย์ ซึ่งมีความสำคัญกับคนไทยเป็นอย่างมาก ทรงเป็นศูนย์รวมจิตใจของปวงชนชาวไทย ตลอดเวลาที่ผ่านมาพระบรมวงศานุวงศ์ทุกพระองค์ ได้ปฏิบัติพระราชกรณียกิจที่สร้างคุณูปการต่อพสกนิกรชาวไทยอย่างมาก โดยเฉพาะอย่างยิ่งด้านการอนุรักษ์พลังงานและพลังงานทดแทน พร้อมน้อมนำเอาพระราชกรณียกิจมาถ่ายทอดให้ประชาชนได้ตระหนักถึงการประหยัด พอเพียง และพึ่งพาตนเอง ตามวิถีปรัชญาเศรษฐกิจพอเพียง,นายธรรมยศ กล่าวต่อว่า การประกวดวาดภาพในปีที่ 6 นี้ มีนักเรียน นักศึกษา และประชาชนทั่วไป ส่งผลงานเข้าร่วมทั้งสิ้น 493 ภาพ จาก 130 สถาบันการศึกษา 66 จังหวัด โดยการประกวดแบ่งเป็น 4 ประเภท ประเภทละ 16 รางวัล ได้แก่ ประเภทมัธยมศึกษาตอนต้น ประเภทมัธยมศึกษาตอนปลาย ประเภทอุดมศึกษา และ ปวศ. และประเภทประชาชนทั่วไป รวมเป็นเงินรางวัลทั้งสิ้น 1,120,000 บาท ซึ่งมีผู้ผ่านรอบแรก ประเภทละ 16 คน รวมเป็น 64 คน ซึ่งทั้ง 64 คน ได้เข้าร่วมอบรมเชิงปฏิบัติการหรือ Workshop ซึ่งเป็นการสร้างสรรค์ผลงานแบบต่อหน้ากรรมการ (วาดสด),นายธรรมยศ กล่าวว่า โครงการประกวดวาดภาพเทิดพระเกียรติ ด้านการอนุรักษ์พลังงานและพลังงานทดแทน ที่กระทรวงพลังงานจัดมาอย่างต่อเนื่องนั้น เป็นกิจกรรมวาดภาพแห่งเดียวของประเทศไทยที่มีการสร้างสรรค์ผลงานในรอบชิงชนะเลิศแบบต่อหน้ากรรมการ คือ วาดสด และเป็นเวทีการประกวดวาดภาพที่เปิดโอกาสให้ผู้เข้าร่วมประกวดได้ถ่ายทอดความนึกคิด จินตนาการด้านพลังงานในทุกมิติผ่านงานศิลปะที่เปิดกว้างในทุกรูปแบบ,ผลงานที่ได้รับรางวัล 64 ภาพแล้ว กระทรวงพลังงาน ได้คัดเลือกภาพวาดจากโครงการดังกล่าว เข้าร่วมจัดแสดงนิทรรศการภาพวาดเทิดพระเกียรติด้านการอนุรักษ์พลังงานและพลังงานทดแทน ปีที่ 6 พลังงานเพื่อชีวิต รวมจำนวน 124 ภาพวาด ตั้งแต่วันที่ 17-19 ก.ย.ที่บริเวณ วีรันดา ฮอลล์ ชั้น 1 เดอะคริสตัล เอกมัย-รามอินทรา เพื่อเปิดโอกาสให้ประชาชนและผู้ที่สนใจได้เข้าชมผลงานอย่างใกล้ชิด หรือสามารถเข้าชมผลงานภาพวาดจากการประกวดได้ที่เว็บไซต์ www.energy.go.th และเฟซบุ๊ก FB Energypaintingcontest
กระทรวงพลังงาน จัดพิธีมอบรางวัลชนะเลิศประกวดภาพวาด ปีที่ 6 พลังงานเพื่อชีวิต เพื่อรณรงค์สร้างจิตสำนึกด้านการประหยัดและรู้คุณค่าของพลังงาน
กระทรวงพลังงาน,พลังงาน,พลังงานเพื่อชีวิต,ประหยัดพลังงาน,คุณค่าพลังงาน,ข่าวทั่วไป